นูโว

นูโว  เป็นวงดนตรีวัยรุ่นเพลงป๊อปในช่วงปี พ.ศ. 2531–2535
เข้าสู่วงการบันเทิงด้วยการเป็นศิลปิน.
วงนูโวออกอัลบั้มชุดแรก เป็นอย่างงี้ตั้งแต่เกิดเลย เมื่อปี พ.ศ. 2531 มีเพลงฮิตอย่าง "ไม่เป็นไรเลย" "บอกอย่างงั้นอย่างงี้เลย" "เป็นอย่างงี้ตั้งแต่เกิดเลย" "คางคกร่าเริงเลย" และ "หลอกกันเล่นเลย" โดยมียอดขายสูงสุดถึงล้านตลับ
ปี พ.ศ. 2533 ได้ออกอัลบั้มชุดที่ 2 บุญคุญปูดำ มีเพลงฮิตอย่าง "บุญคุณปูดำ" "โง่งมงาย" "กวีบทเก่า" และ "สัญชาตญาณบอก"
ปี พ.ศ. 2534 ได้ออกอัลบั้มชุดที่ 3 สุดสุดไปเลย...ซิ มีเพลงฮิตอย่าง "สุดสุดไปเลย" "สัญญาปากเปล่า" "หมดคำถาม" และ "ลืมไปไม่รักกัน" และยังมียอดขายสูงถึงล้านตลับอีกชุด
ปี พ.ศ. 2535 ได้ออกอัลบั้มชุดที่ 4 ออกซิเจน มีเพลงฮิตอย่าง "นิยามรัก" "หลับตา (โต๋)" "ทำได้หรือเปล่า" "สองคนในร่างเดียว" และ "ทนทนเอาหน่อย"
หลังจากนั้นในปี พ.ศ. 2536 นูโวได้พักวง โดยโจ-ก้อง หันไปออกอัลบั้มคู่ ส่วนจอห์นแยกออกมาทำอัลบั้มเดี่ยว ก่อนจะกลับมารวมตัวอีกครั้งในปี พ.ศ. 2544 โดยจัดคอนเสิร์ต NUVO In Love ขึ้น
ปี พ.ศ. 2547 ได้ออกอัลบั้มชุดที่ 5 Nouveau ซึ่งได้ใช้เป็นชื่อวงชั่วคราวด้วย และมีเพลงฮิตอย่าง "เธอบอก...เธอหลอก"
ปี พ.ศ. 2551 นูโวได้ย้ายไปอยู่ค่าย โซนี่ มิวสิค โดยออกอัลบั้มชุด NOW 2.0 และ 6 AM ในปี พ.ศ. 2554
เกร็ดเล็กเกร็ดน้อยสำหรับแฟนคลับ.
ที่มาของชื่อนูโว.
ชื่อนูโว หรือ Nuvo แปลงมาจากคำว่า Nouveau ซึ่งเป็นภาษาฝรั่งเศสหมายความว่า ใหม่ ก่อนหน้านี้ได้ใช้ชื่อว่า วงไฮสกูล แต่พอหลังจากทุกคนจบมัธยมศึกษาจึงได้หาชื่อวงใหม่ โดยโจซึ่งเรียนศิลป์ฝรั่งเศสอยู่ในตอนนั้นได้เปิดพจนานุกรมดูแล้วเจอคำว่า Nouveaux riche ซึ่งแปลว่า เศรษฐีรุ่นใหม่ หรือ ผู้ที่สร้างตัวขึ้นมาเองโดยไม่ได้มาจากมรดก จึงเอาคำนั้นมาตั้งชื่อวงแล้วตัดคำว่า Riche ออก เหลือเพียง Nouveaux และได้ใช้ชื่อนี้มาจนกระทั่งเมื่อออกเทป แกรมมี่ได้แนะนำให้เขียนเป็น Nuvo แทน เพื่อให้ผู้คนจดจำได้ง่ายขึ้น
มารวมตัวกันได้ยังไง.
ก้อง จับพลัดจับผลูมาเข้า ม.ปลายโรงเรียนใหม่ ที่ศรีวิกรม์ แต่ทว่าเพื่อนเก่าเพื่อนแก่อย่างโจ คิดถึงเพื่อนเลยกลับใจมาอยู่โรงเรียนเดียวกันแทน ระหว่างที่อยู่โรงเรียนโจได้ไปพบเพื่อนใหม่ที่เป็นลูกครึ่ง ผมหยิกๆ นั่นก็คือ จอห์น ได้ยินมาว่ามาจากโรงเรียนอัสสัมชัญ ศรีราชา และเคยเป็นนักร้องโบสถ์มาก่อน พวกเขารวมตัววงดนตรีเล่นตามงานไปเรื่อยๆจนเจอ สุ และ ใหม่สองคนนี้ไม่ได้อยู่ห้องเดียวกันแต่เป็นมือเบสและมือกลอง จึงได้รู้จักกัน หลังจากจบมัธยม จึงเปลี่ยนชื่อเป็นนูโวจากหัวข้อก่อนหน้าแล้วรับงานตามร้านอาหารโดยมีร้านประจำคือ Drinken Pub จากนั้นหลังจากทุกคนจบจากมหาลัยแล้วสนใจอยากออกอัลบั้ม จึงทำเดโม่สิบเพลงไปนำเสนอแต่ละค่าย โดยช่วยแต่งกันเอง และลงทุนไปถ่ายรูปวงกันถึงที่หัวหิน ถึงจะมีหน่วยก้านดี แต่ต้องยอมรับว่าฝีมือการร้องเพลงหรือเล่นดนตรีไม่ได้โดดเด่นพอ เมื่อนำไปนำเสนอหลายค่ายก็มีหลายค่ายอยู่เหมือนกันที่เขาไม่รับ และ..เป้าหมายต่อไป..ค่ายนิธิทัศน์ เผอิญๆว่าหนุ่มโจเป็นนายแบบได้ไปเล่น mv เพลงก็เคยสัญญาของ อัสนี-วสันต์ แล้วหนุ่มก้องก็ได้เล่น mv ของบิลลี่ โอแกน ทั้งสองจึงไปแนะนำตัวและ แกรมมี่ รับ! โจคิดว่าแกรมมี่ดูใหญ่เกินไปจึงตั้งใจไว้ว่าจะไปนิธิทัศน์ และเรื่องราวโดนปฎิเสธจากหลายค่ายนี้เองถูกนำมาเป็นเรื่องใน mv ถังขยะเลย
รายละเอียดแต่ละอัลบั้ม.
เป็นอย่างงี้ตั้งแต่เกิดเลย สนับสนุนโดยเสื้อผ้า calvin kein แนวเพลงป๊อป ที่มีเพลงทุกเพลงลงท้ายด้วย "เลย" ตามคำแนะนำของ เต๋อ เรวัต พุทธินันทน์ ผู้บริหารฝ่ายดนตรีของแกรมมี่ว่าจะช่วยเพิ่มความน่าสนใจมากขึ้น มีการโปรโมตครั้งหนึ่งขณะถ่าย MV เพลงคางคกร่าเริงเลยอยู่นี้เอง โดยให้เปิดเพลงดังๆพร้อมเดินไปทั่วๆสยาม การแสดงครั้งแรกๆ ดังนี้ ครั้งที่ใส่เสื้อโทนสีครีมและใส่สูทสีดำ โดยจะมีจุดสังเกตุเป็นจอห์นที่มีดอกกุหลาบเป็นเข็มกลัดด้วย อีกครั้งที่จะมีการแต่งตัวเป็นสีเขียวมินท์ตัดกับดำ และครั้งที่แสดงการ่ายทอดสดในคอนเสิร์ตการกุศลน้ำใจชาวใต้ ที่ตอนนั้นภาคใต้มีน้ำท่วมอยู่ ปรากฎว่าจอห์นทำคีย์บอร์ดตก ทำให้รู้สึกประหม่าเพราะเพิ่งมาใหม่ จอห์นจะมีเรียกส่งสัญญาณในเหตุการ์ณเฉพาะหน้าอย่างนี้ว่า "help me!" มีหนังสั้นโปรโมตเรื่อง มาเฟียเสียฟอร์มเลย แต่ความคิดเห็นจากผู้ชมพูดเป็นเสียงเดียวกันว่าดูไม่รู้เรื่องเพราะผู้กำกับของแกรมมี่วันนั้นไม่ว่างจึงส่งรุ่นน้องที่รู้จักกันมาแทนทำให้ไม่มืออาชีพพอ
บุญคุณปูดำ ภาพลักษณ์ทางการตลาดก็ยังคงเหมือนอัลบั้มแรก มีเพลงที่มีเนื้อหาเกี่ยวกับสิ่งแวดล้อมอย่างเพลง ไม่มีคำตอบ โลกเราสวยงาม แต่ทว่าอัลบั้มนี้ยอดขายตก 
สุดสุดไปเลย...ซิ สนับสนุนโดยกางเกงยีนส์ levi อัลบั้มถูกปรับลุคทางการตลาดให้ดูเข้าถึงง่ายมากขึ้น และลดความไฮโซมาเล็กน้อย ทำให้อัลบั้มเป็นอัลบั้มที่ดังที่สุด พร้อมกับแนวเพลงที่ออกร็อคมากขึ้น หรืออาจจะร่วมด้วยกับที่ทีมงานกำชับโจให้พูดน้อยลงเพื่อที่จะได้สนใจในเรื่องร้องและเรื่องดนตรีมากกว่า อัลบั้มนี้มีหนังสั้นโปรโมตที่ไปถ่ายกับสถานที่ค่ายทหารจริง โดยในหนังสั้นจะเชื่อมโยงเรื่องเข้ากับเพลงทั้ง 12 เพลง อัลบั้มนี้วงนูโวได้มีส่วนรวมในการออกความเห็นเรื่องเพลงมากขึ้น เช่น เพลงเกี่ยวที่มีท่อน ฮุเลฮูฮาฮ่า เพราะจอห์นได้แรงบันดาลใจมาจากเผ่าอินเดียนแดง และโจได้ร่วมทำทำนองเพลงหลุมหลบภัย มีเพลงเกี่ยวกับสิ่งแวดล้อมอยู่เยอะเพราะในปีที่ออกอัลบั้มชุดหนึ่งทางกองทัพบกได้ร่วมมือกับค่ายเพลงแกรมมี่เพื่อให้โปรโมตเกี่ยวกับการรักษาสิ่งแวดล้อม
ออกซิเจน (O₂) "ถ้า..ออกซิเจนคือสิ่งที่ทำให้โลกนี้ดำรงค์อยู่...ความรักก็คือสิ่งที่ทำให้การดำรงอยู่บนโลกนี้มีความหมายยิ่งขึ้น" เป็นสโลแกนของอัลบั้ม ชุดนี้ถือว่าเป็นขาลงแล้ว สนับสนุนโดย เบียร์โคโรน่า แนวเพลงร็อคขึ้น ตาม MV มีความดาร์กมากและเกี่ยวข้องกับศาสนาคริสต์ โดยปกติโจจะใส่เสื้อไม้กางเขน หรือสร้อยไม้กางเขนอยู่แล้วและเป็นแบรนด์ดิ้งของวงอยู่แล้ว แต่อัลบั้มนี้เห็นได้ชัดมากว่าเป็นความตั้งใจทางการตลาดกว่าเดิม เช่นใน MV สองคนในร่างเดียว
ผลงาน.
สตูดิโออัลบั้ม.
หมายเหตุ 1: ชื่อเพลงที่ขึ้นเป็น ตัวหนา คือเพลงที่มีการทำมิวสิควีดีโอออกมา
หมายเหตุ 2: ชื่อเพลงที่ขึ้นเป็น "ตัวเอน" คือเพลงที่มีมิวสิควีดีโอมากกว่าหนึ่งตัว